DIVENDRES, 09/06/2006 - 18:19h Matança de palestins en una platja de Gaza Vaixells israelians l'han bombardejada quan era plena de gent Com a mínim set persones, tot i que segons algunes fonts podrien ser una quinzena, han mort avui a la tarda en una platja de Beit Lahia, a Gaza, a causa d'un bombardeig fet des de vaixells de l'exèrcit israelià. La majoria de morts podrien ser nens que jugaven a la platja aprofitant que divendres és el dia de descans musulmà. De fet, la platja era plena de gent que aprofitava la festa i es calcula que hi pot haver una trentena de ferits. La xifra de morts podria pujar durant les properes hores. L'exèrcit israelià ha confirmat que l'artilleria de la flota naval ha disparat al nord de Gaza, i ha comunicat que el blanc eren les zones obertes des de les que els milicians llencen coets cap a Israel. També ha dit que investigaven la situació. Tot just unes hores abans, un avió no pilotat de l'exèrcit israelià havia bombardejat, a Beit Hanun, un grup de militants dels Comitès Populars de Resistència que se suposava que havien llançat un coet cap a Israel, tres han quedat ferits. Després de l'atac aeri, un altre avió ha bombardejat un cotxe a Beit Lahía (foto), ha matat tres militants del mateix grup, i n'ha ferit un quart. Tot just avui milers de palestins havien participat als funerals de Jamal Abu Samhadana, dirigent dels Comitès Populars de Resistència que va morir ahir a causa d'un bombardeig israelià. Tot just feia poc se l'havia nomenat director general del Ministeri de l'Interior palestí i havia de comandar el nou cos policial creat pel govern d'Hamàs. www.vilaweb.cat 
JO Siguem coherents jo defenso en part Israel Despres de lo d'avui no es facil...però crec que dret a existir, a la seguretat de les seves fronteres i a defensar-se (no a atacar com han fet avui) 
Supòs que no està preguntant si defenses l'existència d'Israel com a estat, sino si aproves la política que segueix en aquest conflicte. 
Exacte, defenso la existecia d'israel. Defenso el dret dels israelians a viure en pau i crec que els dos paisos estan en una guerra i que sel's ha dajudar a trobar una solució. Crec que arales coses estan EEUU i ISrael contra Palestins, resta del mon i la resta del mon el que vol es donar una patada a EEUU al cul dels jueus i clar en això servidora no esta dacord. Lo que ha passat avui es un crim Que Hammas no reconegui el porble ni l'estat d¡iIsrael es un altre crim....
També defenso el dret dels israelians a viure en pau... als països d'on provenen. 
Vas contra la ONU La ONU? va crear l'estat d'Israel.... no es gaire progre ni d'esquerres anar contra la ONU
No em considero ni progre ni d'esquerres ni de cap alineació estúpida que porti la gent com corders a defensar en massa distants polítiques no relacionades en bloc. Sento haver desmontat d'una manera tan simple el teu increïble, rígid, sòlid, robust i ben format argument de resposta. L'ONU l'ha cagada molt al llarg de la història. Dir que "la va crear l'ONU" i que per tant "un dos tres casa, salvat" és simplement estúpid. Van donar el vist-i-blau els cinc països permanents amb dret a vot del Consell de Seguretat de l'ONU davant l'enorme i persistent rebuig dels paísos àrabs, musulmans i no cal dir de la gent local. Només per què a aquests cinc estats els era favorable a la política de llavors de tenir un enclavament aliat en una sortida de mar estratègica. No veig per què això els dóna legitimitat. Si l'ONU decidís contra la voluntat dels espanyols i andalusos decretar que Andalusia és el nou estat gitano on els més de vint milions de gitanos del món (més de jueus i tot, imra què et dic) puguessin anar a colonitzar-ho, tu trobaries que és just? Per què ho ha dit l'ONU? Sí? De debó? Sempre em fa la sensació que la gent amb la que discuteixo té una manca d'empatia tan horrorosa que no és capaç de veure-hi més enllà del nas. El Consell de Seguretat de l'ONU (repeteixo: 5 països) també va votar amb tota la cara del món que ELLS eren els únics legitimats de tot el món per tenir armes nuclears. La increïble i enorme majoria dels països s'hi van oposar. Però per a la història ha quedat la resolució. No vegis que justa que és l'ONU. 
Llavors en nom de que els vols fotre fora?!Per la força? HO sento es veu que no en tens prou Per que tens tu la Raó? i que te la don? 
No els vull fotre fora. Però no tenen el dret moral de quedar-s'hi, perquè el que han fet és robar per les armes. Haurien d'anar-se'n voluntariament. A diferència teva no rebran el meu suport moral per a la seva causa per què no hi ha raó que ho justifiqui. Que pesats que sou els maniqueus. No responeu cap preugnta ni us plantegeu cap dilema. Tot és o "a favor" o "en contra". Esteu amb mi o esteu en contra. Cap argumentació. No en sou capaços. Seria massa esforç. Només consignes. 
Es que es dificil....El teu argument es molt solid...no els vull fotre fora....vull que se'n vagin voluntariament.... Perquè?= perque no tenen dret moral.... Deixam reflexionar...no se que respondre davat d'aquest arguments Per cert mentres penso, imagino que no et sorpren que els jueus, mes practics ell creguin que si tenen dret MORAL de viure a lla i de tenir un estat i defensar-se Repeteixo lo d'avui es un crim que s'ha de pagar I Hammas no te dret a no reconeixer l'estat d'Israel....
Em dius fent veure que te'n rius que no entraràs a debatre res -o sigui que no ho fas- i després amb un "per cert" que no ve a tomb quina és la ideologia dels colonitzadors com a gran argument del dret "moral" que tenen per quedar-se. No dius quina és la realitat i per què s'ha de partir de l'status quo actual per arribar a una situació de compromís que sigui ben vista pel maximde gent. No. Segons tu tenen dret moral per què són colonitzadors. Llumeneres, que ets un llumeneres. No vagis a un concurs de retòrica que arrassaries. 
Les generacions que van neixer allà i hi han viscut tota la vida, han treballat la terra, han construit cases, han creat indústries, també han de marxar? 
Els que estiguin en territoris robats sí. I que els tornin als seus propietaris. De la mateixa manera que ERC encara es baralla per què elgovern els torni els locals que es van quedar. 
O sigui que creus que els pecats dels pares els hereden els seus fills (i els nets, i els besnets, i els rebesnets...) T'és igual que el treball de generacions hagi creat una riquesa que no hi era; han de deixar-ho tot i marxar. I tu parles de "manca d'empatia"? 
Els fills no hereden els pecats dels pares però tampoc han d'eredar els fruits dels seus crims. O sigui que tu creus que els descents de a qui van robar els papers de Salamanca no tenen cap dret de reclamar-los i que aquests han de romandre en mans dels que se'ls van quedar a punta de pistola? Acollonant. 
Acollonants són les teves presuposicions sobre el que crec. No pots comparar uns papers que només tenen interés i utilitat reals per als seus propietaris legítims amb un territori. Si els territoris robats pels avantpassats han de ser tornats als seus propietaris originals, què hem de fer? Tornar els Estats Units als indis i fer que la seva població torni a Europa? Tornar Andalusia i el País Valencià als moros? Fins a quin número d'anys, exactament, tenen vigència, segons tu, aquests crims? 
Ja que ho dius, no té sentit que els àrabs es quedin andalusia per què no queda ningú que ho pugui reclamar veritablement com a seu -la cultura andalusina ha quedat del tot destruïda-. Però seguint amb el que deia, la conquesta dels EUA, NO va ser moral i la seva terra SÍ que hauria de pertànyer als nadius. Seguint altre cop amb el que deia, un altre assumte molt diferent és que actualment sigui impossible pensar realment en fer justícia i s'hagi de partir del pensament que aquest estat s'ha de conservar. Però això no suposarà mai que defensi la pretesa morailtat d'haver robat per la força les terres als amerindis. 
Estem d'acord que no va ser moral. Però seria moral expulsar la gent que ha viscut i treballat allà tota la vida, des de fa generacions? Tens idea de quin patiment provocaria això a molta gent? (potser tant com el que va provocar la invasió i la colonització). Una injustícia es soluciona amb una altra? Quina culpa tenen els habitants actuals EUA o d'Israel del que van fer els seus avantpassats? 
Jo no sé què s'hauria de fer amb Israel, no m'atreveixo a dir res. Però comparar com tu fas la situació d'Israel amb els EUA no té cap sentit. La majoria dels palestins expulsats quan es va crear l'estat d'Israel encara deuen estar vius, refugiats als països circumdants. I molts d'ells potser volen tornar a casa seva. 
I als Estats Units els indis continuen vivint en reserves. És clar que la situació no és idèntica, però sí és comparable. Ambdos són països reals, amb una població que se sent americana o israeliana i que no ocupa simplement un territori que no li pertany, aprofitant-se de la riquesa creada pels nadius, sinó que s'hi ha establert i crea riquesa. Una cosa es voler que els expulsats puguin tornar a la seva terra, i una altra voler expulsar els israelians.